smcproject/ml-wiki-sentences huggingface dataset:
വൈദ്യുതകാന്തികപ്രേരണം ഇംഗ്ലീഷ് വിലാസം https://ml.wikipedia.org/wiki/Electromagnetic_induction
ഒരു ചാലകവുമായി ബന്ധപ്പെട്ട കാന്തികബലരേഖകൾക്ക് വ്യതിയാനം സംഭവിക്കുമ്പോൾ ചാലകത്തിൽ വൈദ്യുതി പ്രേരണം ചെയ്യപ്പെടുന്ന പ്രതിഭാസമാണ്‌ വൈദ്യുതകാന്തികപ്രേരണം (Electromagnetic induction).
ഇങ്ങനെയുണ്ടാകുന്ന വിദ്യുത്ചാലകബലത്തെ പ്രേരിതവിദ്യുത്ചാലകബലം എന്നും വൈദ്യുതിയെ പ്രേരിത വൈദ്യുതി എന്നും പറയുന്നു.
പ്രേരിതവിദ്യുത്ചാലകബലത്തെ സ്വാധീനിക്കുന്ന ഘടകങ്ങൾ
പ്രേരിതവിദ്യുത്ചാലകബലത്തിന്റെ അളവ്; ചാലകത്തിലെ ചുറ്റുകളുടെ സംഖ്യ കാന്തികക്ഷേത്രത്തിന്റെ തീവ്രത കാന്തത്തിന്റെ ചലനവേഗത എന്നിവയ്ക്ക് ആനുപാതികമായിരിക്കും.
അതായത്; പ്രേരിതവിദ്യുത്ചാലകബലത്തിന്റെ പരിമാണം സർക്യൂട്ടുമായി ബന്ധപ്പെട്ടിരിക്കുന്ന കാന്തികബലരേഖകളെ ഒരു ചാലകം ഛേദിക്കുന്ന നിരക്കിന്‌ ആനുപാതികമായിരിക്കും.
ഈ തത്ത്വം ഫാരഡേയുടെ വൈദ്യുതകാന്തികപ്രേരണനിയമം എന്നറിയപ്പെടുന്നു.
ഒരു ചാലകവുമായി ബന്ധപ്പട്ട കാന്തിക മണ്ഡലത്തിനു വ്യതിയാനം സംഭവിക്കുമ്പോൾ ചാലകത്തിൽ ഒരു e.m.f പ്രേരിതമാക്കപ്പെടുമെന്ന് മൈക്കൽ ഫാരഡേ കണ്ടെത്തി, കാന്തിക ബലരേഖകളെ ചാലകം മുറിക്കുന്ന നിരക്കിനു ആനുപാതികമായിരിക്കും ഈ പ്രേരിത e.m.f. അതായത്, E = − d Φ B d t {\displaystyle {\mathcal {E}}=-{\frac {d\Phi _{B}}{dt}}}
ഈ പ്രേരിത e.m.f ന്റെ ദിശ എപ്പോഴും e.m.f ഉണ്ടാകാനുള്ള കാരണത്തെ എതിർക്കുന്ന ദിശയിലായിരിക്കും.
പ്രേരിത e.m.f ന്റെ സമവാക്യത്തിൽ ന്യൂനചിഹ്നം ഉപയോഗിച്ചാണ് ഇത് കാണിക്കുന്നത്.
ഇതു കണ്ടുപിടിച്ച ലെൻസ് (Lenz) എന്ന ശാസ്ത്രജ്ഞന്റെ സ്മരണാർത്ഥം ഈ നിയമത്തെ ലെൻസ് നിയമം എന്നു പറയുന്നു.
അവലംബം ↑ http://www.education.kerala.gov.in/malayalamtb/physicsmal/chapter3.
PDF എസ്.സി.ഇ.
ആർ.ടി., കേരളം, പത്താം തരം ഭൗതികശാസ്ത്രം പാഠപുസ്തകം, വർഷം:2004, അദ്ധ്യായം 3, താൾ 40
വൈദ്യുതകാന്തികമണ്ഡലം ഇംഗ്ലീഷ് വിലാസം https://ml.wikipedia.org/wiki/Electromagnetic_field
വൈദ്യുത ചാർജ് വഹിക്കുന്ന വസ്തുക്കൾ അവയുടെ പരിസരത്ത് സൃഷ്ടിക്കുന്ന ഭൗതിക മണ്ഡലമാണ് വൈദ്യുതകാന്തിക മണ്ഡലം (വൈദ്യുതകാന്തികക്ഷേത്രം).
ആ മണ്ഡലത്തിന്റെ പരിധിയിൽ വരുന്ന ചാർജിതമായ മറ്റു വസ്തുക്കളുടെ പെരുമാറ്റത്തെ മണ്ഡലം സ്വാധീനിക്കുന്നു.
ഒരു മുറിയിൽ ഉണ്ടാകുന്ന താപനിലയ്ക്ക് ഓരോ സ്ഥലത്തും ഒരു നിശ്ചിത അളവുണ്ടാകും.
നമുക്കത് ഒരു താപമാപിനി (തെർമോമീറ്റർ) ഉപയോഗിച്ച് അളക്കാവുന്നതാണ്.
ഓരോ ബിന്ദുവിലുമുള്ള ( point ) താപനില അറിവായാൽ നമുക്ക് ഒരു താപമണ്ഡലം നിർവചിക്കാൻ കഴിയുന്നു.
ഇതുപോലെ അന്തരീക്ഷത്തിലെ മർദ്ദത്തിന്റെ അടിസ്ഥാനത്തിൽ മർദ്മണ്ഡലവും നമുക്ക് പറയാൻ കഴിയും.
മുകളിൽ പറഞ്ഞ രണ്ടു മണ്ഡലങ്ങളും ( താപവും , മർദ്ദവും ) അദിശം (Scalar) വിഭാഗത്തിൽപ്പെടുന്നു ഇവയ്ക്കു വ്യക്തമായ ദിശ പറയുവാൻ സാധിക്കുകയില്ല.
എന്നാൽ വൈദ്യുതമണ്ഡലം ഒരു സദിശം ( Vector ) വിഭാഗത്തിൽപ്പെടുന്ന യുണിറ്റ് ആകുന്നു.
ഇവയ്ക്ക് വ്യക്തമായ ദിശയും അളവും ഉണ്ടാകും.
പ്രവേഗം ഇത്തരത്തിൽ ഒരു അളവ് (യുണിറ്റ്) ആണ്.
നമുക്കറിയാവുന്ന ഒരുകാര്യം ഒരേ ചാർജുകൾ പരസ്പരം വികർഷിക്കുകയും വ്യഹ്ട്യസ്ഥ ചാർജുകൾ പരസ്പരം ആകർഷിക്കുകയും ചെയ്യുന്നു എന്നതാണ്.
എന്നാൽ എങ്ങനെയാണ് രണ്ടു ചാർജുകൾ പരസ്പരം കൂട്ടി മുട്ടാതേ തന്നെ പരസ്പരം ആകർഷിക്കുകയോ വികർഷിക്കുകയോ ചെയ്യുന്നത്?
(തന്മൂലം സ്ഥാനഭ്രംശം സംഭവിക്കുകയും ചെയ്യുന്നു.) ഈ ചോദ്യത്തിനുത്തരമാണ് വൈദ്യുതമണ്ഡലം നൽകുന്നത്.
ഉദാഹരണമായി താഴെ കൊടുത്തിരിക്കുന്ന ചിത്രം നോക്കുക.
മുകളിലെ ചിത്രപ്രകാരം പോസിറ്റീവ് ആയി ചാർജ് ചെയ്യപ്പെട്ട ദന്ധിൽ നിന്നും യുണിറ്റ് പോസിറ്റീവ് ചാർജ്(ചാർജ് എകികരിക്കപ്പെട്ട) ഇൽ അനുഭവപ്പെടുന്ന ബലം F (Force) ആണെങ്കിൽ ആ ബിന്ദുവിലെ വൈദ്യുതമണ്ഡലം E (Electric field strength) താഴെ പറയുന്ന പ്രകാരം കണ്ടുപിടിക്കാം
E = F / Q {\displaystyle E=F/Q}
ഇവിടെ Q (Charge) എന്നത് യുണിറ്റ് പോസിറ്റീവ് ചാർജ് ആയതിനാൽ (ചിത്രത്തിലെ ചുവന്ന ബിന്ദു) വൈദ്യത മണ്ഡലം ബലത്തിന് സമമായി അനുഭവപ്പെടുന്നു.
ഈ ബലം അനുഭവപ്പെടുന്ന ദിശ ദന്ധിൽ നിന്നും പുറത്തേക്ക് കാണിച്ചിരിക്കുന്നു.
(പോസിറ്റീവ് ചാർജുകൾ പരസ്പരം വികർഷിക്കുന്നു എന്നതോർക്കുക.) കാന്തികമണ്ഡലം മാക്സ്‌വെല്ലിന്റെ സമവാക്യങ്ങൾ അവലംബം On the Electrodynamics of Moving Bodies by Albert Einstein , June 30, 1905.
On the Electrodynamics of Moving Bodies (pdf) ↑ http://olam.in/Dictionary/en_ml/scalar ↑ http://olam.in/Dictionary/en_ml/quantity
വൈദ്യുതകാന്തം ഇംഗ്ലീഷ് വിലാസം https://ml.wikipedia.org/wiki/Electromagnet വൈദ്യുതി പ്രവഹിക്കുമ്പോൾ വൈദ്യുത കാന്തം കടലാസു ക്ലിപ്പുകളെ ആകർഷിക്കുന്നു.
വൈദ്യുതി നിലക്കുമ്പോൾ കാന്തിക ക്ഷേത്രവും അപ്രത്യക്ഷമാകുന്നു
വൈദ്യുത പ്രവാഹത്തിലൂടെ കാന്തിക സ്വഭാവം കൈവരിക്കുന്ന തരം കാന്തങ്ങളാണ് വൈദ്യുത കാന്തങ്ങൾ .
വൈദ്യുത പ്രവാഹം നിലക്കുന്നതോടെ ഇവയുടെ കാന്തിക ക്ഷേത്രം അപ്രത്യക്ഷമാകുന്നു.
വൈദ്യുതി സം‌വഹിക്കുന്ന ഒരു ചാലകം അതിനു ചുറ്റും ഒരു കാന്തിക ക്ഷേത്രം സൃഷ്ടിക്കുന്നു.
ഇത് ഒരു ലളിതമായ വൈദ്യുത കാന്തമായി കണക്കാക്കാം.
ഇങ്ങനെയുണ്ടാകുന്ന കാന്തിക ക്ഷേത്രത്തിന്റെ അളവ് പ്രവഹിക്കുന്ന വൈദ്യുതിയുടെ അളവിന് നേർ അനുപാതത്തിലായിരിക്കും.
ചാലകത്തെ ഒരു ചുരുളാക്കി വയ്ക്കുമ്പോൾ ഇത്തരത്തിൽ ഉണ്ടാകുന്ന കാന്തിക ക്ഷേത്രത്തിന്റെ അളവ് കൂടുന്നു.
അപ്പോൾ ചുരുളിന്റെ ഓരോ ചുറ്റും(turn) നിർമ്മിക്കുന്ന കാന്തിക ബലരേഖകൾ ചുരുളിന്റെ അക്ഷത്തിലൂടെ കടന്നു പോകുകയും അങ്ങനെ തീവ്രത കൂടിയ കാന്തിക ക്ഷേത്രം സം‌ജാതമാകുകയും ചെയ്യുന്നു.
ഒരു നീണ്ട കുഴലിന്റെ ആകൃതിയിലുള്ള കമ്പി ചുരുളിനെ സോളിനോയിഡ് എന്നു പറയുന്നു.
ഉഴുന്നു വടയുടെ ആകൃതിയിൽ വളച്ച സോളിനോയിഡിനെ ടോറോയിഡ് എന്നു പറയുന്നു.
ഒരു ഫെറൊ മാഗ്നറ്റിക് പദാർത്ഥം(ഉദാ: ഇരുമ്പ് ) കൊണ്ട് നിർമ്മിച്ച കോർ ചുരുളിനുള്ളിൽ വച്ചാൽ കൂടുതൽ ശക്തിയുള്ള കാന്തിക ക്ഷേത്രം നിർമ്മിക്കാൻ സാധിക്കും.
ഫെറോമാഗ്നറ്റിക് പദാർത്ഥത്തിന്റെ ഉയർന്ന കാന്തിക പെർമിയബിലിറ്റി μ, കാന്തിക ക്ഷേത്രത്തെ ആയിരക്കണക്കിന് മടങ്ങ് വർദ്ധിപ്പിക്കുന്നു.
വൈദ്യുത കാന്തത്തിൻറെ കാന്തശക്തി വർദിപ്പിക്കാൻ ഉള്ള മാർഗ്ഗങ്ങൾ സോളിനോയിഡിനുള്ളിൽ പച്ചിരുമ്പ് കോർ വയ്ക്കുക,കമ്പി ചുറ്റുകളുടെ എണ്ണം കൂട്ടുക.
വൈദ്യുത പ്രവാഹ തീവ്രത കൂട്ടുക
വൈദ്യുതകാന്തികത ഇംഗ്ലീഷ് വിലാസം https://ml.wikipedia.org/wiki/Electromagnetism
പ്രകൃതിയുടെ പരസ്പരപ്രവർത്തനങ്ങക്ക് കാരണം നാല് അടിസ്ഥാനബലങ്ങളാണ് , ദുർബല പ്രവർത്തനം ശക്ത പ്രവർത്തനം ഗുരുത്വം വിദ്യുത്കാന്തികത എന്നിവയാണ് ഈ ബലങ്ങൾ .
വിദ്യുത്കാന്തികത ഗുരുത്വത്തെപ്പോലെ അനതപരിധിയോടുകൂടിയതാണ്, കൂടാതെ വളരെയധികം ശക്തിയേറിയതും, വൈദ്യുത ചാർജ് ഉള്ള കണികകൾക്കിടയിൽ ഉണ്ടാകുന്ന പ്രതിഭാസമായും വിദ്യുത്കാന്തികതയെ അനുവർത്തിക്കാം.
ഈ പ്രതിഭാസം മൂലം ഉണ്ടാകുന്ന ബലത്തെ വിദ്യുത്കാന്തികബലം എന്നും ഈ ബലം അനുഭവപ്പെടുന്ന പ്രദേശത്തെ വിദ്യുത്കാന്തികമണ്ഡലം എന്നും പറയാം.
ഗുരുത്വാകർഷണത്തെ ഒഴിച്ചു നിർത്തിയാൽ നിത്യജീവിതത്തിൽ നടക്കുന്ന് മിക്കവാറും പ്രവർത്തനങ്ങൾ ഈ പ്രതിഭാസത്തിന്റെ ഫലമായാണ്‌ ഉണ്ടാകുന്നത്.
സാധാരണ ദ്രവ്യത്തിന് രൂപം ലഭിക്കുന്നത് അവയുലുള്ള ഓരോ തന്മാത്രകളുടെയും പരസ്പരമുള്ള ബലത്താലാണ് .
വിദ്യുത്കാന്തികത എന്നാൽ ഇലക്ട്രോണിനെയും പ്രോട്ടോണിനേയും ഒരു ആറ്റത്തിനുള്ളിൽ നിർത്തുവാനുള്ള ബലമാണ് , ഈ ആറ്റങ്ങളാണ് തന്മാത്രയുടെ അടിസ്ഥാനവും.
രസതന്ത്രത്തിൽ ഇലക്ട്രോണുകൾ ആറ്റത്തിനെ ചുറ്റുന്നത് ഈ അടിസ്ഥാന തത്ത്വമാണ്  ഉപയോഗിച്ചിരിക്കുന്നത്.
എന്നിരുന്നാലും, വിദ്യുത്കാന്തികബലം രണ്ടു വ്യത്യസ്ത പദാർഥ വസ്തുക്കളിൽ പ്രയോഗിക്കപ്പെടുന്നില്ല (ഉദാ: ഒരു ടംബ്ലർ ഉയർത്തുമ്പോൾ).
ഖരവസ്തുക്കൾ ഉറച്ചതായിരിക്കുന്നത്, ഘർഷണം , മഴവില്ലുകൾ , മിന്നൽ , മനുഷ്യനിർമ്മിതമായ ഉപകരണങ്ങളായ ടെലിവിഷൻ , കംപ്യൂട്ടറുകൾ തുടങ്ങിയവ ഉപയോഗപ്പെടുത്തുന്ന വൈദ്യുതപ്രവാഹം ഇവയെല്ലാം ഈ അടിസ്ഥാന പ്രതിഭാസത്തിന്റെ ഫലമായുള്ളതാണ്‌.
അണു തലത്തിൽ നടക്കുന്ന പ്രവർത്തനങ്ങളും അവയുടെ ഗുണങ്ങളും, ഉദാഹരണത്തിന് രാസവസ്തുക്കളുടെ സ്വഭാവം, രാസബന്ധനങ്ങൾ തുടങ്ങിയവയും ഈ പ്രതിഭാസത്തിന്റെ ഫലം തന്നെ.
വിദ്യുത്കാന്തികത എന്ന പ്രതിഭാസം വൈദ്യുതമണ്ഡലം , കാന്തികക്ഷേത്രവും എന്നിവയുമായി അഭിവ്യഞ്ജിപ്പിക്കുവാൻ സാധിക്കുമെങ്കിലും, വൈദ്യുതമണ്ഡലം, കാന്തികക്ഷേത്രവും വിദ്യുത്കാന്തികതയുടെ ഭാഗമാണെന്നു പറയാം.
അതിനാൽ കാന്തികക്ഷേത്രത്തിലുണ്ടാകുന്ന മാറ്റം വൈദ്യുതമണ്ഡലവും, വൈദ്യുതമണ്ഡലത്തിലുണ്ടാകുന്ന മാറ്റം കാന്തികക്ഷേത്രവും ഉണ്ടാക്കുന്നു.
ഈ പ്രതിഭാസത്തെ വൈദ്യുതകാന്തികപ്രേരണം എന്നു പറയുന്നു.
ഈ തത്ത്വമുപയോഗിച്ചാണ്, വൈദ്യുതജനിത്രം , ട്രാൻസ്ഫോർമർ തുടങ്ങിയവ പ്രവർത്തിക്കുന്നത്.
വൈദ്യുതബലവും കാന്തികബലവും രണ്ട് പ്രത്യേക ബലങ്ങളണെന്നായിരുന്നു ആദ്യകാലത്ത് വിശ്വസിക്കപ്പെട്ടിരുന്നത്.
എന്നാൽ ഏർസ്റ്റഡ് , മൈക്കേൽ ഫാരഡെ മുതലായ ശാസ്ത്രജ്ഞന്മാരുടെ പരീക്ഷണങ്ങൾ ഈ ധാരണ തെറ്റാണെന്നു തെളിയിച്ചു.
1873-ൽ മാക്സ്‌വെൽ എഴുതിയ Treatise on Electricity and Magnetism പുറത്തുവന്നതോടെ വൈദ്യുതബലവും കാന്തികബലവും ഒരേ ബലത്തിന്റെ രൂപാന്തരങ്ങളാണെന്ന് ശാസ്ത്രലോകം അംഗീകരിച്ചു.
വിദ്യുത്കാന്തികത SI യൂണിറ്റുകൾ ക സ തി Symbol Name of Quantity Derived Units Unit Base Units I Electric current ampere ( SI base unit ) A A (= W/V = C/s) Q Electric charge coulomb C A·s U , Δ V , Δ φ ; E Potential difference ; Electromotive force volt V J/C = kg·m 2 ·s − 3 ·A − 1 R ; Z ; X Electric resistance ; Impedance ; Reactance ohm Ω V/A = kg·m 2 ·s − 3 ·A − 2 ρ Resistivity ohm metre Ω·m kg·m 3 ·s − 3 ·A − 2 P Electric power watt W V·A = kg·m 2 ·s − 3 C Capacitance farad F C/V = kg − 1 ·m − 2 ·A 2 ·s 4 E Electric field strength volt per metre V/m N/C = kg·m·A − 1 ·s − 3 D Electric displacement field coulomb per square metre C/m 2 A·s·m − 2 ε Permittivity farad per metre F/m kg − 1 ·m − 3 ·A 2 ·s 4 χ e Electric susceptibility (dimensionless) - - G ; Y ; B Conductance ; Admittance ; Susceptance siemens S Ω − 1 = kg − 1 ·m − 2 ·s 3 ·A 2 κ , γ , σ Conductivity siemens per metre S/m kg − 1 ·m − 3 ·s 3 ·A 2 B Magnetic flux density, Magnetic induction tesla T Wb/m 2 = kg·s − 2 ·A − 1 = N·A − 1 ·m − 1 Φ Magnetic flux weber Wb V·s = kg·m 2 ·s − 2 ·A − 1 H Magnetic field strength ampere per metre A/m A·m − 1 L , M Inductance henry H Wb/A = V·s/A = kg·m 2 ·s − 2 ·A − 2 μ Permeability henry per metre H/m kg·m ·s − 2 ·A − 2 χ Magnetic susceptibility (dimensionless) - - അവലംബം ↑ ഇന്റർനാഷണൽ യൂണിയൻ ഓഫ് പ്യുർ ആന്റ് അപ്ലൈഡ് കെമിസ്ട്രി (1993).
Quantities, Units and Symbols in Physical Chemistry , 2nd edition, Oxford: Blackwell Science.
ISBN 0-632-03583-8 .
pp. 14–15.
ഇലക്ട്രോണിക്ക് പതിപ്പ്.
വൈദ്യുതക്ഷേത്രം ഇംഗ്ലീഷ് വിലാസം https://ml.wikipedia.org/wiki/Electric_field
വൈദ്യുതചാർജ്ജുകൾ , മാറ്റം വന്നുകൊണ്ടിരിക്കുന്ന കാന്തികക്ഷേത്രങ്ങൾ എന്നിവയ്ക്ക് ചുറ്റുമുള്ള സ്ഥലത്തിന്റെ ഒരു ഭൗതികഗുണമാണ്‌ വൈദ്യുതമണ്ഡലം .
വൈദ്യുതചാർജ്ജുള്ള വസ്തുക്കളുടെമേൽ ബലം ചെലുത്താൻ വൈദ്യുതമണ്ഡലത്തിനാകുന്നു.
മൈക്കൽ ഫാരഡേ ആണ്‌ ഈ സങ്കല്പം ആദ്യമായി മുന്നോട്ടു വച്ചത്.
വൈദ്യുതമണ്ഡലം ഒരു സദിശമാണ്‌ .
ന്യൂട്ടൺ/കൂളംബ് (N C −1 ) അഥവാ വോൾട്ട്/മീറ്റർ (V m −1 ) ആണ്‌ ഇതിന്റെ എസ്.ഐ. ഏകകം.
ഒരു കൂളംബ് വൈദ്യുതധനചാർജ്ജുള്ള കണത്തിനുമേൽ വൈദ്യുതമണ്ഡലം മൂലം അനുഭവപ്പെടുന്ന ബലമാണ്‌ മണ്ഡലത്തിന്റെ പരിമാണം.
ബലത്തിന്റെ ദിശയാണ്‌ മണ്ഡലത്തിന്റെ ദിശയും.
വൈദ്യുതമണ്ഡലത്തിൽ വൈദ്യുതോർജ്ജം സൂക്ഷിക്കപ്പെട്ടിരിക്കുന്നു.
ഇതിന്റെ അളവ് വൈദ്യുതമണ്ഡലത്തിന്റെ പരിമാണത്തിന്റെ വർഗ്ഗത്തിന്‌ ആനുപാതികമാണ്‌.
ചലിക്കുന്ന വൈദ്യുതചാർജ്ജുകൾ വൈദ്യുതമണ്ഡലത്തിനു പുറമെ കാന്തികക്ഷേത്രത്തിനും കാരണമാകുന്നു.
വൈദ്യുത, കാന്തിക മണ്ഡലങ്ങൾ അടിസ്ഥാനപരമായി വ്യത്യസ്തമല്ല.
ഒരു നിരീക്ഷകൻ വൈദ്യുതമണ്ഡലമായി കാണുന്നതിനെ മറ്റൊരു ആധാരവ്യവസ്ഥയുള്ള മറ്റൊരു നിരീക്ഷകൻ വൈദ്യുതമണ്ഡലത്തിന്റെയും കാന്തികക്ഷേത്രത്തിന്റെയും മിശ്രിതമായാകും കാണുന്നത്.
ഇക്കാരണത്താൽ വൈദ്യുതമണ്ഡലത്തെയും കാന്തികക്ഷേത്രത്തെയും ചേർത്ത് വിദ്യുത്കാന്തികക്ഷേത്രം എന്ന് വിളിക്കുന്നു.
പ്രകൃതിയിലെ നാല് അടിസ്ഥാനപ്രവർത്തനങ്ങളിലൊന്നാണ് വൈദ്യുതകാന്തികബലം.
വൈദ്യുതകാന്തിക യുദ്ധം ഇംഗ്ലീഷ് വിലാസം https://ml.wikipedia.org/wiki/Electronic_warfare യുണൈറ്റഡ് സ്റ്റേറ്റ്സ് ബഹിരാകാശ സേനയിലെ ഉദ്യോഗസ്ഥർ ഒരു വൈദ്യുതകാന്തിക യുദ്ധ സൈനികാഭ്യാസത്തിനിടെ ഒരു സാറ്റലൈറ്റ് ആന്റിന പ്രവർത്തിപ്പിക്കുന്നു.
വൈദ്യുതകാന്തിക യുദ്ധം അല്ലെങ്കിൽ ഇലക്ട്രോണിക് യുദ്ധം (EW) എന്നത് ശത്രുവിനെ ആക്രമിക്കുന്നതിനോ ശത്രുവിന്റെ പ്രവർത്തനങ്ങളെ നിയന്ത്രിക്കുന്നതിനോ തടസ്സപ്പെടുത്തുന്നതിനോ വേണ്ടി  വൈദ്യുതകാന്തിക സ്പെക്ട്രം (EMS) ഉപയോഗിക്കുന്ന യുദ്ധമാർഗ്ഗമാണ്.
വൈദ്യുതകാന്തിക യുദ്ധത്തിന്റെ ലക്ഷ്യം എതിരാളിക്ക് ഇഎം സ്പെക്ട്രം വഴി ലഭിക്കുന്ന നേട്ടം നിഷേധിക്കുകയും പ്രയോഗിക്കുന്ന രാജ്യത്തിന് അവയിലേക്ക് പ്രവേശനം ഉറപ്പാക്കുകയും ചെയ്യുക എന്നതാണ്.
ആശയവിനിമയം, റഡാർ, മറ്റ് ഇലക്ട്രോണിക് സംവിധാനങ്ങൾ എന്നിവയെ തടസ്സപ്പെടുത്തുന്നതിനോ നശിപ്പിക്കുന്നതിനോ സിഗ്നലുകളും ഊർജ്ജവും ഉപയോഗിക്കുന്നത് വൈദ്യുതകാന്തിക യുദ്ധത്തിൽ ഉൾപ്പെടുന്നു.
ഇത് വായു, കടൽ, കര, അല്ലെങ്കിൽ ബഹിരാകാശത്ത് നിന്ന് സൈനിക, സിവിലിയൻ ആസ്തികളെ ലക്ഷ്യം വച്ചുകൊണ്ട്  പ്രയോഗിക്കാൻ കഴിയും.
വൈദ്യുതകാന്തിക പരിസ്ഥിതി
വൈദ്യുതകാന്തിക പരിസ്ഥിതി ആശയവിനിമയം നടക്കുന്ന ഒരു അദൃശ്യ ഇടം പോലെയാണ്, അതിലേക്ക് തടസ്സമില്ലാത്ത പ്രവേശനം ഉറപ്പാക്കാൻ സൈന്യം ആഗ്രഹിക്കുന്നു.
ഈ ഇൻഫോർമേഷൻ ഹൈവേ കൈകാര്യം ചെയ്യുന്നതിനും സുരക്ഷിതമാക്കുന്നതിനും തടസ്സങ്ങൾ നീക്കുന്നതിനും സൈനിക പ്രവർത്തനങ്ങളിൽ നേട്ടമുണ്ടാക്കുന്നതിനുമുള്ള മാർഗമാണ് ഇലക്ട്രോണിക് യുദ്ധം.
വിവരങ്ങളെച്ചൊല്ലിയുള്ള പോരാട്ടത്തിൽ, തെറ്റിദ്ധരിപ്പിക്കുന്നതോ ഹാനികരമായതോ ആയ വിവരങ്ങളെ ആക്രമിക്കുകയും പ്രതിരോധിക്കുകയും ചെയ്യുന്ന ഒരു ഡിജിറ്റൽ സൂപ്പർഹീറോ പോലെയാണ് ഇലക്ട്രോണിക് യുദ്ധം.
ഡിജിറ്റൽ ഡൊമെയ്‌നിലെ വൈവിധ്യമാർന്ന വെല്ലുവിളികളും ടാസ്‌ക്കുകളും കൈകാര്യം ചെയ്യാൻ വിവിധ മാർഗങ്ങളിൽ ഉപയോഗിക്കാവുന്ന വഴക്കമുള്ളതും ശക്തവുമായ ഉപകരണമായാണ് നാറ്റോ ഇലക്ട്രോണിക് യുദ്ധത്തെ കാണുന്നത്.
ഇലക്ട്രോണിക് സംഘട്ടനങ്ങളുടെ വ്യത്യസ്ത വശങ്ങൾ കൈകാര്യം ചെയ്യുന്നതിനുള്ള ഒരു സ്വിസ് ആർമി കത്തി പോലെയാണ് ഇത്.
2007-ൽ, MCM_0142 എന്ന സൈനിക രേഖ പ്രകാരം സൈനിക പ്രവർത്തനങ്ങൾക്കുള്ള ഒരു നിർണായക മേഖലയായി വൈദ്യുതകാന്തിക പരിസ്ഥിതിയെ (EME) അംഗീകരിച്ചു.
വൈദ്യുതകാന്തിക ഇടം നിയന്ത്രിക്കുന്നത് ഒരു യുദ്ധക്കളം പോലെയാണെന്ന് പറയുന്നു, അവിടെ ഇലക്ട്രോണിക് ഉപകരണങ്ങൾ ഉപയോഗിച്ച് തന്ത്രപരമായ നീക്കങ്ങളും പോരാട്ടങ്ങളും നടക്കുന്നു.
നാറ്റോയിൽ, ഇലക്‌ട്രോണിക് യുദ്ധം(ഇഡബ്ല്യു) വൈദ്യുതകാന്തിക പരിതസ്ഥിതിയിൽ (ഇഎംഇ) നടക്കുന്ന ഒരു തരം യുദ്ധമായാണ് കാണുന്നത്.
കടലിലെയോ കരയിലെയോ വായുവിലെയോ യുദ്ധങ്ങളെക്കുറിച്ച് നമ്മൾ സംസാരിക്കുന്നത് പോലെ ലളിതമായ ഭാഷയാണ് നാറ്റോ ഉപയോഗിക്കുന്നത്.
വൈദ്യുതകാന്തികബലം ഇംഗ്ലീഷ് വിലാസം https://ml.wikipedia.org/wiki/Electromagnetic_Force
ചാർജ് ഉള്ള രണ്ടോ അതിലധികമോ കണങ്ങൾക്കിടയിലുള്ള ബലമാണ്‌ വൈദ്യുതകാന്തികബലം (Electro Magnetic Force).
വൈദ്യുതകാന്തിക ഗുരുത്വത്തെപ്പോലെ അനതപരിധിയോടുകൂടിയതാണ്,കൂടാതെ വളരെയധികം ശക്തിയേറിയതാണ്‌ വൈദ്യുതകാന്തികബലം.
സാധാരണയായി ഒരു ബലം ഉണ്ടെങ്കിൽ അതിനോടപേക്ഷിച്ചു ഒരു മണ്ഡലം(Field) നിലനിൽക്കുന്നു.
അതിനാൽ വൈദ്യുതകാന്തികബലത്തോട് അനുബന്ധിച്ചു നില്ക്കുന്ന മണ്ഡലമാണ് (Field) വൈദ്യുതകാന്തികമണ്ഡലം (Electro Magnetic Field) എന്നറിയപ്പെടുന്നത്.
ക്ലാസിക്കൽ ഇലക്ട്രോ മാഗ്നെറ്റിക് സിദ്ധാന്തം
ചാർജുള്ള കണങ്ങൾക്കിടയിൽ ഉള്ള ബലം കൈമാറ്റം ചെയ്യപ്പെടുന്നത് വൈദ്യുതകാന്തികമണ്ഡലത്തിലൂടെയാണ് (Electro Magnetic Field).
ഇത്തരം വൈദ്യുതകാന്തികമണ്ഡലത്തിന്റെ പഠനമാണ് ക്ലാസിക്കൽ ഇലക്ട്രോ മാഗ്നെറ്റിക് സിദ്ധാന്തം (Classical Electro Magnetic Theory) എന്ന പേരിൽ 
അറിയപ്പെടുന്നത്.
ക്വാണ്ടം ഫീൽഡ് തിയറി
നാം കാണുന്ന പ്രകാശമെന്ന വസ്തുത സമയാനുസൃതമായി നിലനിൽക്കുന്ന ഒരു വൈദ്യുതകാന്തികമണ്ഡലമാണ്.
മറ്റൊരു രീതിയിൽ പറഞ്ഞാൽ 
വൈദ്യുതകാന്തികബലത്തിന്റെ ഏറ്റക്കുറച്ചിലുകൾ ഉണ്ടാക്കുന്ന കണികയാണ് പ്രകാശകണികകളായ ഫോട്ടോണുകൾ (Photons).
ഇത്തരം കണികകളേക്കുറിച്ചുള്ള
പഠനമാണ് ക്വാണ്ടം ഇലക്ട്രോ ഡൈനാമിക്സ് (Quantum Electro Dynamics).
ഇത്തരം പഠനം ക്വാണ്ടം ഫീൽഡ് തിയറി (Quantum Field Theory ) എന്ന ശാസ്ത്രശാഖയുടെ 
കീഴിൽ വരുന്നു.
വൈദ്യുതകാന്തികബലം നിത്യജീവിതത്തിൽ
നിത്യജീവിതത്തിൽ നടക്കുന്ന മിക്കവാറും പ്രവർത്തനങ്ങൾ ഇതിന്റെ ഫലമായാണ്‌, ഖരവസ്തുക്കൾ ഉറച്ചതായിരിക്കുന്നത്, ഘർഷണം , മഴവില്ലുകൾ , മിന്നൽ , മനുഷ്യനിർമ്മിതമായ ഉപകരണങ്ങളായ ടെലിവിഷൻ , കമ്പ്യൂട്ടറുകൾ തുടങ്ങിയവ ഉപയോഗപ്പെടുത്തുന്ന വൈദ്യുതപ്രവാഹം ഇവയെല്ലാം ഈ അടിസ്ഥാന പ്രവർത്തനത്തിന്റെ ഫലമായുള്ളതാണ്‌.
വൈദ്യുതിയുടെ ശക്തി
ഒരു ഗാലൺ ജഗ്ഗിൽ ഏകദേശം 4 ലിറ്റർ ജലം
ഉണ്ടാകും.
ഇത്തരത്തിലുള്ള രണ്ട് ജഗ്ഗുകൾ ഒരു മീറ്റർ ദൂരത്തിൽ വെക്കുകയാണെങ്കിൽ രണ്ട് ജഗ്ഗുകളിലേയും 
ഇലക്ട്രോണുകൾ പരസ്പരം വികർഷിക്കുന്നതിന്റെ ബലം
പുരാതനകാലം മുതലേ മനുഷ്യൻ വൈദ്യുതിയുടെയും കാന്തികതയുടെയും പ്രതിഭാസങ്ങൾ പ്രകൃതിയിൽ നിരീക്ഷിച്ചിരുന്നു,പക്ഷേ പത്തൊൻപതാം നൂറ്റാണ്ടിൽ മാത്രമാണ്‌ ഇവരണ്ടും ഒരേ അടിസ്ഥാനപ്രവർത്തനത്തിന്റെ രണ്ട് മുഖങ്ങളാണെന്ന് മനസ്സിലായത്.
അവലംബം പൊതുവായ അവലംബങ്ങൾക്ക് {{ cite book }} :  CS1 maint: extra punctuation ( link )
യോകുറ്റ്സ്
മദ്ധ്യ കാലിഫോർണിയിൽ അധിവസിക്കുന്ന തദ്ദേശീയ അമേരിക്കൻ ഇന്ത്യാക്കാരുടെ ഒരു വർഗ്ഗമാണ് യോകുറ്റ്സ് (ഈ വർഗ്ഗക്കാർ മുമ്പ് മാരിപ്പോസൻസ് എന്നറിയപ്പെട്ടിരുന്നു) യൂറോപ്യന്മാരുമായി ഇടപഴകുന്നതിനു മുമ്പ് യോകുറ്റ്സ വർഗ്ഗക്കാർക്കിടയിൽ ഒരേ ഭാക്ഷ സംസാരിച്ചിരുന്ന ഏകദേശം 60 ഗോത്രങ്ങൾ ഉൾപ്പെട്ടിരുന്നു.
യോകുറ്റ്സ് എന്ന പേര് ഇംഗ്ലീഷ് സംസാരിക്കുന്ന കുടിയേറ്റക്കാരും ചരിത്രകാരന്മാരും പ്രചരിപ്പിച്ചാണെന്നുള്ള വാദം ഉയർത്തി ഈ വംശത്തിൻറെ പിന്തുടർച്ചക്കാർ അവരുടെ പരമ്പരാഗത ഗോത്രനാമം ഉപയോയിക്കുവാൻ ഇഷ്ടപ്പെടുന്നു.
യോകുറ്റ്സ് എന്ന വാക്കിനർത്ഥം (people) എന്നാണ്.
ഇവരുടെ ഉപ ഗ്രൂപ്പുകൾ “ഫൂട്ട്ഹിൽ യോകുറ്റ്സ്”, നോർത്തേൺ വാലി യോകുറ്റ്, സതേൺ വാലി യോകുറ്റ്സ് എന്നിവയാണ്.
പ്രദേശങ്ങൾ ജനസംഖ്യ ഭാക്ഷ സമൂഹം യോകുറ്റ്സ ബാൻറുകൾ Mariposa Indian Encampment Yosemite Valley California, by Albert Bierstadt കസ്സോൺ ( Casson ) ചോയിനുംനി ( Choinumni ) ചുക്ചാൻസി (Chukchansi) ( Mono language name: wowa ) ലകിസാംനി ( Lakisamni ) ടാച്ചി ഗോത്രം ( Tachi tribe ) (Tache) വുക്ചുംനി ( Wukchumni ) ചോവ്ച്ചില്ല (Chowchilla) സമകാലിക ഗോത്രങ്ങൾ സാന്താ റോസ റാഞ്ചെറിയ (Tachi) പികായുനെ റാഞ്ചെറിയ ഓഫ് ചുക്ചാൻസ് ഇന്ത്യൻസ് (multiple tribes reside under the Picayune Rancheria) ടേബിൽ മൌണ്ടൻ റാഞ്ചെറിയ (Chukchansi) ടെജോൺ ഇന്ത്യൻ ട്രൈബ് ഓഫ് കാലിഫോർണിയ ടുലെ റിവർ ഇന്ത്യൻ ട്രൈബ് ഓഫ് ദ ടുലെ റിവർ റിസർവ്വേഷൻ ട്യോലുമ്നെ റാഞ്ചെറിയ
വാണിജ്യ പാതകൾ ചിത്രശാല A Chuckachancy woman and child, California, ca.
1920 Dick Neal, a member of the Chuckachancy tribe, California, ca.
1920 Young members of the Chuckachancy tribe, California, ca.
1920 A Chuckachancy woman preparing acorns for grinding, California, ca.1920 അവലംബം ↑ California Indians and Their Reservations: Y. Archived 2010-01-10 at the Wayback Machine .
San Diego State University Library and Information Access.
2009 (retrieved 29 June 2010) 1 2 Pritzker, 157 ↑ Sydney M. Lamb.
Mono Grammar .
Berkeley PhD dissertation.
1 2 Pritzker, 159
യോഗം ഇംഗ്ലീഷ് വിലാസം https://ml.wikipedia.org/wiki/Yoga
പ്രാചീന ഭാരതത്തിലെ ഒരു പ്രധാന ദർശനമാണ്‌ യോഗം .
ചിത്തവൃത്തികളെ അടക്കി നിർത്തുക എന്നതാണ്‌ യോഗം.
പ്രാചീന ഭാരതീയ തത്ത്വചിന്തകനായ പതഞ്ജലി യാണ്‌ യോഗസൂത്രം എന്ന ആധികാരിക ഗ്രന്ഥത്തിന്റെ കർത്താവ്.
ഷഡ് ദർശനങ്ങൾ എന്ന് വിളിക്കുന്ന ആറ് പ്രാചീന ഭാരതീയ തത്ത്വചിന്തക ളിൽ ഒന്നാണിത്.
സാംഖ്യത്തോട് പലതരത്തിലും സാമ്യം പുലർത്തുന്ന ഒരു ദർശനമാണിത്.
സിന്ധു നദീതട സംസ്കാരം നിലനിന്നിരുന്ന കാലത്തും യോഗ അഭ്യസിച്ചിരുന്നു എന്ന് സൂചിപ്പിക്കുന്ന തെളിവുകൾ ഉണ്ട്.
ഇന്ന് പാശ്ചാത്യലോകത്ത് യോഗ എന്ന പേരിൽ അറിയപ്പെടുന്നത് ഈ സിദ്ധാന്തത്തിന്റെ ആധുനിക രൂപമാണ്‌ “ യോഗശ്ചിത്തവൃത്തിനിരോധഃ ”
അർത്ഥം: ചിത്തവൃത്തികളെ നിരോധിക്കുന്നതെന്തോ അതാണ്‌ യോഗം.
പതഞ്ജലി
പതഞ്ജലി മഹർഷിയാണ്‌ യോഗദർശനത്തിന്റെ പ്രാണേതാവ് എന്ന് വിശ്വസിക്കപ്പെടുന്നു.
രണ്ടാം നൂറ്റാണ്ടിലോ നാലാം നൂറ്റാണ്ടിലോ ആവാം ജീവിച്ചിരുന്നത്.
എന്നാൽ യോഗസിദ്ധാന്തങ്ങളെ ആദ്യമായി ഉന്നയിച്ചത് അദ്ദേഹമായിരുന്നില്ല.
തനിക്ക് മുൻപ് തന്നെ സമുദായത്തിൽ സ്വാധീനം ചെലുത്തിയിരുന്ന യോഗദർശനങ്ങളെ 194 സൂത്രങ്ങളിലായി സംഗ്രഹിക്കുകയും അങ്ങനെ ആ പഴയ ചിന്തകൾക്ക് രൂപം കൊടുക്കുകയുമാണ്‌ അദ്ദേഹം ചെയ്തത് ഉത്ഭവം
യോഗദർശനചിന്തകൾ ആദ്യമായി ഉടലെടുത്തത് വേദങ്ങൾക്ക് മുൻപാണെന്നും ആര്യന്മാർക്കുമുമ്പാണ്ടായിരുന്ന ആദിമനിവാസികളിലാണ്‌ വൈദികകാലത്തെ യോഗസാധനകളുടെ ഉത്ഭവം എന്ന് ചില പണ്ഡിതന്മാർ അഭിപ്രായപ്പെട്ടിട്ടുണ്ട്.
ശരീരത്തിന്റെയും മനസ്സിന്റെയും ചില സവിശേഷങ്ങളായ അഭ്യാസങ്ങളും നിയന്ത്രണങ്ങളും ആണ്‌ യോഗത്തിന്റെ ആദ്യരൂപം.
പ്രാകൃതമായ വിശ്വാസങ്ങൾ കാലക്രമേണ പരിഷ്കരിച്ച രൂപം ധരിച്ചിട്ടുണ്ട്.
യോഗസാധനകൾ
സാംഖ്യവും യോഗവും ലക്ഷ്യത്തിന്റെ കാര്യത്തിൽ ഒന്ന് തന്നെയാണ്‌ പ്രതിപാദിക്കുന്നത്.
എന്നാൽ കപിലൻ താത്വികമായി അവതരിപ്പിക്കുന്നത് പ്രായോഗികമായി നേടാനാണ്‌ പതഞ്ജലി ശ്രമിക്കുന്നത്.
സത്യം കണ്ടെത്തിയാൽ മാത്രം പോര അത് പ്രാപ്തമാക്കുകയും വേണം എന്ന് അദ്ദേഹം സമർത്ഥിക്കുന്നു.
അതിനാൽ താത്വികമായ പഠനവും അതിനൊപ്പം പ്രായോഗികമായ പരിശീലനവും ആവശ്യമാണ്‌ എന്ന് അദ്ദേഹം കണ്ടെത്തി.
ഈ പരിശീലനങ്ങൾക്ക് എട്ട് ഘടകങ്ങൾ അഥവാ ഭാവങ്ങൾ ഉണ്ട്.
ഇത് അഷ്ടാംഗങ്ങൾ എന്നറിയപ്പെടുന്നു അഷ്ടാംഗങ്ങൾ
യമം , നിയമം .
ആസനം , പ്രാണായാമം , പ്രത്യാഹാരം , ധാരണ , ധ്യാനം , സമാധി എന്നിവയാണ്‌ യോഗത്തിന്റെ അഷ്ടാംഗങ്ങൾ.
ഈ എട്ടു പരിശീലനങ്ങൾ വഴി ജീവിതത്തെ നിയന്ത്രിക്കുക വഴിയാണ് മനുഷ്യൻ താഴ്ന്ന ഘട്ടത്തിൽ നിന്ന് ഉയർന്നഘട്ടത്തിലേക്ക് വളരുന്നത് എന്ന് സാംഖ്യം സിദ്ധാന്തിക്കുന്നു.
ഇത് യോഗസൂത്രത്തിന്റെ രണ്ടും മൂന്നും പാദങ്ങളിലായി ഈ എട്ടംഗങ്ങളെപ്പറ്റി സവിസ്തരം പ്രതിപാദിക്കുന്നു.
യമം = ആത്മ നിയന്ത്രണമാണ്‌ യമം.
മനഃശക്തിയെ ശരിയായ വഴികളിലേക്ക് പ്രചരിപ്പിക്കുകയാണ്‌ ഇത്.
ഇത് സാധിക്കണമെങ്കിൽ അഹിംസ, സത്യം, ആസ്തേയം, ബ്രഹ്മചര്യം, അപരിഗ്രഹം എന്നിവയാവശ്യമാണ്‌.
നിയമം = ശൗചം (ശരീരശുദ്ധി), സന്തോഷം, തപസ്സ്, സ്വാദ്ധ്യായം, ഈശ്വരഭക്തി, എന്നിവയടങ്ങിയിരിക്കുന്നു.
ആസനം = ശരീരത്തിന്റെ ആരോഗ്യത്തിനായി അനുഷ്ഠിക്കേണ്ട സാങ്കേതിക കസർത്തുകൾ ആണ്‌ ആസനങ്ങൾ;,മനസ്സിനെ നിയന്ത്രിക്കാനായി ശരീരത്തെ നിയന്ത്രിക്കുകയാണിവിടെ ചെയ്യുന്നത്.
വിവിധതരം കായികാഭ്യാസങ്ങൾ ഇതിൽ ഉൾപ്പെടുന്നു.
യോഗാസനങ്ങൾ എന്നാണിവ അറിയപ്പെടുന്നത്.
പ്രാണായാമം = ശ്വാസോച്ഛ്വാസ ഗതികളെനിയന്ത്രിക്കുന്നതിനെയാണ്‌ പ്രാണായാമം എന്ന് പറയുന്നത്.
പ്രത്യാഹാരം = ഇന്ദ്രിയങ്ങളെ സ്വവിഷയങ്ങളിൽ നിന്ന് പിന്തിരിപ്പിക്കുന്നതിന്‌ പ്രത്യാഹാരം എന്ന് വിളിക്കുന്നു.
ധാരണ = മനസ്സിനെ ഏകാഗ്രമാക്കുന്നത് ധാരണ എന്ന് അറിയപ്പെടുന്നു ധ്യാനം = ഈ ഏകാഗ്രമായ മനസ്സിനെ ഏകോപിപ്പിക്കുന്നതിനെ ധ്യാനം എന്ന് പറയുന്നു.
സമാധി = ധ്യാനത്തിലൂടെയുള്ള പരിപൂർണ്ണ ജ്ഞാനാഗമനമാണ്‌ സമാധി.
അവലംബം ↑ എസ്.കെ. ബെല്വാൽക്കര്, ആർ.ഡി. റാനഡേ; ഇന്ത്യൻ തത്ത്വശാസ്ത്രത്തിന്റെ ചരിത്രം കുറിപ്പുകൾ Yoga എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
യോഗയുടെ സ്ഥാപകനായ ശ്രീ പരമശിവനെ സാക്ഷാത്കരിക്കുന്നതിനായി  യോഗിമാർ നിർദ്ദേശിക്കുന്ന  സാധനാ മാർഗം യോഗയുടെ 9  പരിശീലന വിഭാഗങ്ങൾ
1 യോഗ വ്യായാമങ്ങൾ 
2 യോഗാസനങ്ങൾ 
3 ശുചീകരണ ക്രിയകൾ 
4 സൂക്ഷ്മയോഗ 
5 യോഗ ബന്ധങ്ങൾ 
6 യോഗ മുദ്രകൾ
7  അത്മസാധന 
8 കാമ്യ സാധന 
9 പ്രായച് ചിത്ത  സാധന
യോഗക്ഷേമ സഭ ഇംഗ്ലീഷ് വിലാസം https://ml.wikipedia.org/wiki/Yogakshema_Sabha ഈ ഫലകം കേരള നവോത്ഥാനത്തെ വിവരിക്കുന്നു കേരള നവോത്ഥാനം ചരിത്രം
നമ്പൂതിരിമാർക്ക് വിദ്യാഭ്യാസസംബന്ധമായും, ധർമാചാരസംബന്ധമായും, രാജനീതി സംബന്ധമായും, ധനസംബന്ധമായും ഉള്ള അഭിവൃദ്ധിക്ക് പരിശ്രമിക്കുക എന്ന ലക്ഷ്യത്തോടെ ആരംഭിച്ച ഒരു സമുദായ പ്രസ്ഥാനമാണ്‌ യോഗക്ഷേമ സഭ .
1908 -ലെ‍ (1083 കുംഭം 18) ശിവരാത്രി ദിവസം ആലുവ പെരിയാറിന്റെ തീരത്ത് ചെറുമുക്ക് വൈദികന്റെ ഇല്ലത്ത് ദേശമംഗലം വലിയ ശങ്കരൻ നമ്പൂതിരിപ്പാടിന്റെ നേതൃത്വത്തിൽ നടന്ന ഒരു യോഗത്തിലാണ്‌ യോഗക്ഷേമ സഭ ഉടലെടുത്തത്.
"അപ്രാപ്യസ്യ പ്രാപണൊ യോഗ:, തസ്യ രക്ഷണം ക്ഷേമ:" അപ്രാപ്യം എന്നു കരുതുന്നത് ഒരുമിച്ചു നിന്നു നേടുവാനും, അപ്രകാരം നേടിയതു നിലനിർത്തുവാനും ഉള്ള കൂട്ടായ്മ എന്നതാണ്‌ യോഗക്ഷേമം എന്ന പദത്തിന്റെ അർ‍ത്ഥം.
ഋഗ്വേദത്തിൽ യോഗക്ഷേമസൂക്തം എന്ന ഒരു സൂക്തവും ഉണ്ട്.
ഈ പദം നിർദ്ദേശിച്ചത് ഐ.സി.പി. നമ്പൂതിരിയുടെ അനുജനായ ബ്രഹ്മദത്തൻ നമ്പൂതിരിയാണ് ‌.
സഭയുടെ തുടക്കം
ആലുവ ശിവരാത്രി നാളിൽ 1908ൽ (1083 കുംഭം 18) പെരിയാറിന്റെ തീരത്തുചേർന്ന യോഗമാണ് നമ്പൂതിരി യോഗക്ഷേമസഭയ്ക്ക് രൂപം നൽകിയത്.
വടക്കില്ലത്ത് ജാതവേദൻ നമ്പൂതിരി, കപ്ലിങ്ങാട് വൈദികൻ നീലകണ്ഠൻ നമ്പൂതിരി, കിരാങ്ങാട് കുഞ്ഞനുജൻ നമ്പൂതിരിപ്പാട് തുടങ്ങി ഒമ്പതുപേരാണ് യോഗം വിളിച്ചുകൂട്ടിയത്.
പന്തൽ വൈദികൻ വലിയ കൃഷ്ണൻനമ്പൂതിരി അധ്യക്ഷനായി.
കുറൂർ ഉണ്ണിനമ്പൂതിരിപ്പാട്, ചിറ്റൂർ നാരായണൻ നമ്പൂതിരിപ്പാട് എന്നിവരാണ് സ്ഥാപകനേതാക്കൾ.
ആദ്യകാലങ്ങളിൽ സഭ നിർ‍ജ്ജീവമായിരുന്നു.
ആരംഭകാലത്ത് ആഢ്യന്മാരായിരുന്നു നേതൃസ്ഥാനങ്ങളിൽ.
വി.ടി. ഭട്ടതിരിപ്പാട് ഈ സംഘടനയെ ആദ്യകാലത്ത് ആഢ്യൻകൂലികളുടെ കഴുതകളി എന്നു ഇതിനെ പറഞ്ഞിരുന്നു.
യോഗക്ഷേമ സഭ സജീവമായത് കുറൂർ ഉണ്ണി നമ്പൂതിരിപ്പാട് സഭയുടെ നേതൃസ്ഥാനത്തെത്തിയപ്പോഴാണ്‌.
ഈ കാലഘട്ടത്തിൽ നമ്പൂതിരി സമുദയത്തിൽ നിലനിന്നിരുന്ന നിരവധി ദുരാചാരങ്ങൾക്കെതിരെ വളരെ ഫലപ്രദമായി ഇടപെടുവാൻ സഭക്ക് സാധിച്ചു.
സമുദായാംഗങ്ങൾ ആധുനിക വിദ്യാഭ്യാസം നേടുന്നതിനും വാണിജ്യ, വ്യാവസായിക രംഗങ്ങളിൽ കടന്നുവരുന്നതിനും സഭാ പ്രവർത്തനം കൊണ്ട് സാധിച്ചു.
ആദ്യകാല പ്രഖ്യാപിതലക്ഷ്യങ്ങൾ എല്ലാം നേടിയതോടെ 1950 കളിൽ സഭയുടെ പ്രവർത്തനം മന്ദീഭവിക്കുകയാണുണ്ടായത്.
തുടർന്നു ഏതാണ്ട് കാൽനൂറ്റാണ്ട്കാലം നമ്പൂതിരി സമുദായത്തിനു ഒരു ഏകീക്രുത സംഘടന ഇല്ലാതെവന്നു.
1970-ൽ നിലവിൽ വന്ന ഭൂപരിഷ്കരണ നിയമം നമ്പൂതിരിമാരെ വളരേ ദോഷകരമായി ബധിച്ചു എങ്കിലും ഇതിനെതിരെ ഫലപ്രദമായ ഇടപെടലുകൾക്ക് ഇതുമൂലം സാധിക്കതെവന്നു.
ഈ സാഹചര്യത്തിലാണ 1976 ൽ ഇന്ന് നിലവിലിള്ള ഘടനയിൽ സഭ പുന: സംഘടിപ്പിക്കപ്പെട്ടത്.
പുറമെ നിന്നുള്ള കണ്ണികൾ യോഗക്ഷേമ സഭ.
ഓർഗ് അവലംബം ↑ നമ്പൂതിരി.
കോം/യോഗക്ഷേമ സഭ 1 2 3 ദേശാഭിമാനിയിൽ പാലക്കീഴ് നാരായണൻ എഴുതിയ ലേഖനം ഈ ബ്ലോഗിൽ പ്രസിദ്ധീകരിച്ചത്
യോഗമുദ്ര ഇംഗ്ലീഷ് വിലാസം https://ml.wikipedia.org/wiki/Yogamudra യോഗമുദ്ര തുടക്കം.
ഇംഗ്ലീഷിൽ Symbol of yoga എന്നു പറയുന്നു.
വജ്രാസനത്തിലിരിക്കുക.
രണ്ടു കൈകളുടേയും തള്ളവിരൽ ഉള്ളിലാക്കി മുഷ്ടി ചുരുട്ടി, വയറിന്റെ അടിവശത്തായി അമർത്തി വയ്ക്കുക.
ശ്വാസം വിട്ടുകൊണ്ട് സാവധാനം മുന്നോട്ട് വളഞ്ഞ് തല തറയിൽ മുട്ടിക്കുവാൻ ശ്രമിക്കുക.
കുറച്ചു സമയം അങ്ങനെ നില്ക്കുക.
ശ്വാസം എടുത്തുകൊണ്ട് മടങ്ങി വരിക.
ഗുണങ്ങൾ പുറകുവശത്തെ പേശികൾക്ക് ബലം കിട്ടുന്നു, അയവുകിട്ടുന്നു.
പ്രമേഹം കുറയ്ക്കുന്നു.
യോകോ ഓനോ ഇംഗ്ലീഷ് വിലാസം https://ml.wikipedia.org/wiki/Yoko_ono
ജാപ്പനീസ് - ഇംഗ്ലിഷ് അവാങ് ഗാർദ് കലാകാരിയും സംഗീതജ്ഞയും ചലച്ചിത്ര നിർമാതാവുമാണ് യോകോ ഓനോ .
ജനനം 1922-ൽ ജപ്പാനിലെ ടോക്ക്യോയിൽ.
താമസിക്കുന്നതും പ്രവർത്തിക്കുന്നതും അമേരിക്കയിലെ ന്യൂയോർക്കിൽ.
രണ്ടാം ലോകമഹായുദ്ധ കാലത്ത് ജാപ്പനീസ് ബഹു-മാധ്യമ കലാകാരിയും സംഗീതജ്ഞയും സന്നദ്ധപ്രവർത്തകയുമായ യോക്കോ ഓനോയുടെ കുടുംബം അമേരിക്കയിലേക്ക് കുടിയേറുമ്പോൾ അവർക്ക് 19 വയസായിരുന്നു.
ന്യൂയോർക്കിലെ യുദ്ധാനന്തര ആശയ കേന്ദ്രീകൃത കലാപ്രസ്ഥാനത്തിലെ പ്രധാനിയായ യോക്കോ യൂറോപ്യൻ കലാപ്രസ്ഥാമായ 'ദാദ'യിൽ നിന്ന് പ്രചോ
ദനം ഉൾക്കൊണ്ട് 1960-കളിൽ സ്ഥാപിതമായ 'ഫ്ളക്സസ്' എന്ന അവാന്തെ ഗാർഡ് ഗ്രൂപ്പുമായി വളരെ അടുത്തബന്ധം പുലർത്തി.
1969-ൽ ഇവർ ബീറ്റിൽസ് അംഗമായ ജോൺ ലെന്നനെ വിവാഹംകഴിച്ചു.
പിന്നീട് ബീറ്റിൽസുമായി സഹകരിച്ചു പ്രവർത്തിച്ചു.
ലെനനുമായി ചേർന്ന് സംഗീതത്തിലും യുദ്ധവിരുദ്ധ പ്രവർത്തനങ്ങളിലുമുള്ള തന്റെ പങ്കാളിത്തം ഓനോയെ അന്താരാഷ്ട്രതലത്തിൽ പ്രശസ്തയാക്കി.